《尖峰樵唱》
明代·邓伯凯

淩晨腰斧履巉岩，采得柴荆日暮还。万树参差横岭畔，数声欸暮出云间。

息肩共话投林乐，联步都忘负重艰。独惜栖鸟犹未隐，多应惊起过前山。

作者简介：邓伯凯，号迂叟。元末隐居不仕，洪武四年（一三七一）以经明行修荐授番禺县训导，升太平府教授。有《龙江八景诗》。《顺德龙江乡志》卷三有传。